CELEX: 32010R0245
Language: ro
Date: 2010-03-23 00:00:00
Title: Regulamentul (UE) nr. 245/2010 al Comisiei din 23 martie 2010 de derogare de la Regulamentul (CE) nr. 288/2009 în ceea ce privește termenul-limită până la care statele membre trebuie să notifice Comisiei strategiile lor și termenul-limită până la care Comisia trebuie să decidă în privința alocării definitive a ajutoarelor în cadrul programului de încurajare a consumului de fructe în școli

24.3.2010   
            
            
               RO
            
            
               Jurnalul Oficial al Uniunii Europene
            
            
               L 77/50
            
         REGULAMENTUL (UE) NR. 245/2010 AL COMISIEI
   din 23 martie 2010
   de derogare de la Regulamentul (CE) nr. 288/2009 în ceea ce privește termenul-limită până la care statele membre trebuie să notifice Comisiei strategiile lor și termenul-limită până la care Comisia trebuie să decidă în privința alocării definitive a ajutoarelor în cadrul programului de încurajare a consumului de fructe în școli
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 103h litera (f), coroborat cu articolul 4,
   întrucât:
   
               (1)
            
            
               În conformitate cu articolul 4 alineatul (1) din Regulamentul (CE) nr. 288/2009 al Comisiei din 7 aprilie 2009 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește acordarea de ajutoare comunitare pentru aprovizionarea instituțiilor de învățământ cu fructe și legume, fructe și legume prelucrate și produse pe bază de banane destinate copiilor, în cadrul programului de încurajare a consumului de fructe în școli (2), statele membre care solicită ajutorul prevăzut la articolul 103ga alineatul (1) din Regulamentul (CE) nr. 1234/2007 pentru o perioadă cuprinsă între 1 august și 31 iulie trebuie să notifice Comisiei strategia lor până la data de 31 ianuarie a anului în care începe perioada respectivă.
            
         
               (2)
            
            
               O serie de state membre au întâmpinat dificultăți în respectarea termenului respectiv, printre altele și din cauză că trebuie să realizeze o evaluare a eficacității programului lor la sfârșitul primului an de implementare.
            
         
               (3)
            
            
               Pentru ca statele membre să poată beneficia de mai mult timp pentru evaluarea programului lor și, dacă este necesar, pentru modificarea strategiei lor, trebuie să li se permită, ca măsură tranzitorie, să își notifice strategia pentru perioada cuprinsă între 1 august 2010 și 31 iulie 2011 până la data de 28 februarie 2010.
            
         
               (4)
            
            
               În mod similar, termenul-limită până la care Comisia trebuie să decidă în privința alocării definitive a ajutorului pentru perioada cuprinsă între 1 august 2010 și 31 iulie 2011 prevăzută la articolul 4 alineatul (4) al treilea paragraf din Regulamentul (CE) nr. 288/2009 trebuie prelungit până la 30 aprilie 2010.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   (1)   Prin derogare de la articolul 4 alineatul (1) din Regulamentul (CE) nr. 288/2009, statele membre își pot notifica strategia pentru perioada cuprinsă între 1 august 2010 și 31 iulie 2011 până cel mai târziu la 28 februarie 2010.
   (2)   Prin derogare de la articolul 4 alineatul (4) al treilea paragraf din Regulamentul (CE) nr. 288/2009, Comisia decide până la 30 aprilie 2010 în privința alocării definitive a ajutoarelor pentru perioada cuprinsă între 1 august 2010 și 31 iulie 2011.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 februarie 2010.
   Prezentul regulament expiră la 30 aprilie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 martie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 94, 8.4.2009, p. 38.